
UZNESENIE
NÁRODNEJ RADY SLOVENSKEJ REPUBLIKY

z 30. septembra 2025

k návrhu poslancov Národnej rady Slovenskej republiky Marcely Čavojovej, Zuzany Matejičkovej a Vladimíra Baláža na vydanie zákona, ktorým sa mení a dopĺňa zákon 
č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa mení a dopĺňa zákon 
č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 975) – prvé čítanie


	Národná rada Slovenskej republiky

1. r o z h o d l a,  ž e

prerokuje uvedený návrh zákona v druhom čítaní;

1. p r i d e ľ u j e

tento návrh zákona na prerokovanie

Ústavnoprávnemu výboru Národnej rady Slovenskej republiky a
Výboru Národnej rady Slovenskej republiky pre zdravotníctvo; 

1. u r č u j e

ako gestorský Výbor Národnej rady Slovenskej republiky pre zdravotníctvo a lehotu na jeho prerokovanie v druhom čítaní vo výbore do 30 dní a v gestorskom výbore do 32 dní odo dňa jeho pridelenia.


Richard  R a š i   v. r. 
predseda
Národnej rady Slovenskej republiky
Overovatelia:
Dávid  D e m e č k o   v. r.
František  M a j e r s k ý   v. r.

